**Befogadó magyar település**

A Fogyatékos Emberek Szervezeteinek Tanácsa

által kiírt pályázat

2016.

Pályázati útmutató

Tisztelt Pályázó!

Minden állampolgár számára fontos, hogy a helység, ahol él, olyan településpolitikát folytasson, és olyan környezetet teremtsen, amely lakosai életkörülményeinek javulását szolgálja. A fogyatékossággal élő emberek ugyanolyan igényekkel élnek és szeretnék intézni napi ügyeiket, mint a közösség többi tagja. Ehhez azonban szükséges, hogy az egyenlő esélyű hozzáférés biztosítva legyen számukra mindazon szolgáltatásokhoz, amelyeket egy település kínál.

A Fogyatékos Emberek Szervezeteinek Tanácsa tagja az „Európa Díj az Akadálymentes Városokért” nemzetközi zsűrijének. A Tanács úgy döntött 2011-ben, hogy díjat alapít és kétévente átadja azoknak a magyar településeknek, amelyek elkötelezettek a hozzáférhető települési környezet megvalósítása, az esélyegyenlőséget kiemelten kezelő településpolitika folytatása és a fogyatékos emberek helyi szervezeteivel való szoros együttműködés kialakítása mellett.

A pályázat kiírásának alapjául szolgál továbbá a hazánk által 2007-ben aláírt és ratifikált a Fogyatékossággal élő személyek jogairól szóló ENSZ Egyezmény. Az Egyezmény 9. cikke („Hozzáférhetőség”) kimondja, hogy a részes államok biztosítják a fogyatékossággal élő személyek számára a fizikai környezethez, a közlekedéshez, az információhoz és a kommunikációhoz – beleértve az infokommunikációs és kommunikációs technológiákat és rendszereket – valamint más, nyilvánosan hozzáférhető vagy rendelkezésre álló lehetőségekhez és szolgáltatásokhoz való hozzáférést, mind városi, mind vidéki szinteken.

**A pályázat célja:**

A Fogyatékossággal élő személyek jogairól szóló ENSZ Egyezményben megfogalmazott akadálymentesítés és befogadó szemlélet erkölcsi jutalmazása, amely két éven keresztül biztosítja a támogatott számára a megfogalmazott célban elért eredmények tanúságát hivatalos formában.

**Díjazás, elismerés:**

Három befogadó magyar település emlékplakett általi erkölcsi elismerésben részesül. A támogatott két éven keresztül jogosult az emlékplakett hivatalos felhasználására az arculati elemei között. Az emlékplaketteket jelentős sajtóeseményként számon tartott, ünnepélyes díjátadó keretében nyújtja át a pályáztató.

**A pályázati téma:**

A Fogyatékos Emberek Szervezeteinek Tanácsa pályázatot hirdet a fogyatékossággal élő emberekkel kapcsolatos témában:

„Befogadó magyar település”

**A pályázók köre:**

A témának megfelelően minden magyarországi település benyújthat pályázatot, két kategóriában:

1. kategória: minden 50.000 fő lakost meghaladó település, illetve Budapest kerületei.

2. kategória: minden, 50.000 fő alatti lakosságszámú település, illetve Budapest kerületei.

 A pályázat benyújtásának határideje: 2016. március 16., 23:59

**A pályázat benyújtásának formája:**

A kétfordulós pályázati programra a pályázati útmutató és adatlap letölthető az alábbi linken? (<http://www.etikk.hu/feszt/>). A dokumentáció teljes körű kitöltését követően a pályázat megküldése a kiegészítő mellékletek csatolásával (pl. fénykép, sajtócikk) együtt a feszt@etikk.hu e-mail címre lehetséges a pályázati határidőn belül.

A pályázatot beküldő e-mail tárgyának tartalmaznia kell a következő címet:

**„FESZT 2016 pályázati dokumentáció”.**

A pályázat formai szempontból sikeres benyújtásához szükséges dokumentumok:

- kitöltött és cégszerűen aláírt pályázati adatlap

- igazolás a pályázatot benyújtó személy és a pályázó település kapcsolatáról

-a település aktualizált helyi esélyegyenlőségi terve, amely integráns része a településfejlesztési politikának

- mellékletek (nem kötelezően csatolandó)

Hiánypótlásra a pályázat benyújtását követően egy alkalommal van lehetősége a pályázónak.

Pályázat benyújtásával kapcsolatos kérdésekre a feszt@etikk.hu e-mail címen kaphat további felvilágosítást.

**A pályázat elbírálásának menete:**

A beérkező pályázati dokumentumok formai ellenőrzést követő szakmai elbírálását a Fogyatékos Emberek Szervezetinek Tanácsa 11 fős elnöksége végzi a következő szempontok mentén:

- a befogadó magyar település

- területi és minden fogyatékossági típust befogadó komplexitása (10 pont),

- indokoltsága (10 pont),

- hagyománya (10 pont),

- következetessége (10 pont),

- innováció (10 pont),

- lokális társadalmi tudatformálása (10 pont).

A pályázatok szakmai elbírálása az első fordulóban szakmai szempontsor alapján történik pontozással, melynek eredményéről minden pályázót értesítünk.

A második fordulóra bekerült pályamunkákról a pályázó maximum 15 perces prezentációt tart az értékelő bizottság előtt. A prezentációhoz technikai eszközök igény szerint használhatóak (pl. laptop, számítógép, kivetítő, hangfal, internet).

**Kiértesítés az elbírálás eredményéről:**

Az elbírálás során minden pályázót kiértesítünk az eredményről. Végső eredményhirdetés várható ideje 2016 március hónap vége.

A nyertes pályázókat a díjátadásának körülményeiről az eredményhirdetéssel azonos időben tájékoztatjuk.